Az erdő kapitánya 1988-ban bemutatott, emberi tulajdonságokkal bíró állatokat felvonultató magyar rajzfilm, amely nagy hangsúlyt fektet a környezetvédelem fontosságára. Az animációs játékfilm rendezője Dargay Attila, producere Sárosi István. A forgatókönyvet Dargay Attila, Imre István és Nepp József írta, a zenéjét Pethő Zsolt szerezte. A mozifilm a Pannónia Filmstúdió gyártásában készült, a Helikon Film forgalmazásában jelent meg. Műfaja bűnügyi filmvígjáték. 

Magyarországon 1988. február 18-án mutatták be a mozikban.

Cselekmény 
A kicsiny rendőrőrs nagy gondban van: hosszú ideje sikertelenül próbálják meg elkapni a bűnözőzsenit, Zérót. Ezúttal azonban úgy tűnik, sikerük lesz: az Elefánt fedőnevű Góliát ügynököt sikerül Zéró egyik meglehetősen ostoba embere, Piroska bundájában elrejteni. A tengeribeteg bolha azonban egy pohár borba ejtett adóvevője helyett némileg becsípve telefonon próbálja meg felvenni a kapcsolatot a kapitánysággal. Csak kevés használható információt tudott meg, és még kevesebbet tud átadni – már csak azért is, mert Zéró észreveszi. Annyi mindenesetre kiderül, hogy a bűnöző elterelő akcióra készül, míg a fő célpont a Kerek Erdő lesz.

A kapitány úgy dönt, hogy leköltözik az erdőre, nyugdíjasnak kiadva magát. Ede tizedes közben – miután egy sikertelen akciót hajtott végre – a postán hazaküldött Góliáttól szerzett információk birtokában letartóztatja Piroskát, és kiszabadítja az elterelésként elrabolt opera-énekesnőt és tudóst. Zéró azonban, mint mindig, elmenekül.

A Kerek Erdő autonóm terület, külön tanáccsal és elnökséggel. Az elnökasszony unokája, a kis Dorka bizalmát elnyerő kapitány Dini, a denevér ajánlásával ideiglenes engedélyt kap a letelepedésre, de nem hagyhatja el a számára kijelölt parányi szigetet. A tavacska partján, a sziget közelében lakik három kisstílű bűnöző: Szarka Szaniszló, Sikló Simi és Varangy Vanda. Egyszer csak repülő szerkezetével megérkezik hozzájuk Zéró, aki korábban is itt keresett menedéket nagyobb akciók után. Terve az, hogy eladja az erdőt, ennek érdekében el akarja nyerni az elnöki tisztet. Erre jogosult is lenne – vadmacskaként be van jelentve, tehát választható, de az ügy sürgős. Miután három ügyefogyott segítője sikertelenül próbál leszámolni a kapitánnyal, elrabolja Dorkát és az elnökasszonyt, hogy utóbbi álruhájában eladhassa az erdőt a hódoknak fakitermelésre. Balszerencséjére ekkor közbelép a kapitány, aki Edével és Góliáttal kiegészülve megmenti a medvéket, és letartóztatja a gonosztevőt. A történet végén az idős rendőr a végleges letelepedés mellett dönt.

Alkotók 
 Rendező, látvány- és figuratervező: Dargay Attila
 Írta: Dargay Attila, Imre István, Nepp József
 Dramaturg: Bartók István
 Zeneszerző és zenei rendező: Pethő Zsolt
 Dalszöveg: Hévizi Gábor
 Karmester: Hidas Frigyes
 Operatőr: Henrik Irén, Losonczy Árpád
 Hangmérnök: Bársony Péter
 Hangasszisztens: Zsebényi Béla
 Effekt: Gelléri István
 Vágó: Hap Magda
 Vágóasszisztens: Völler Ágnes
 Negatívvágó: Tóth Zsuzsa
 Háttér: N. Csathó Gizella
 Mozdulattervezők: Bánki Katalin, Éber Magda, Jenkovszky Iván, Kukányi Imre, Madarász Zoltán, Nyírő Erzsébet, Pichler Gábor, Schibik József, Szalay Edit, Zsilli Mária
 Rajzolták: Csóka Melinda, Erdélyi Szilvia, Farkas Balázs, Gregán Gizella, Hegyi Zsuzsa, Jehoda Magdolna, Kálmán Klára, Korda Éva, Könyves Tóth Antoinette, Kuzma Istvánné, Mészáros Márta, Orosz Adél, Patrovits Tamás, Papp Miklós, Szabados István, Seregi Katalin, Szalay András, Vígh Jánosné, Wágner Judit, Zana János, Zsebényi Mária
 Kihúzók és kifestők: Balla Gábor, Bangó Gabriella, Böszörményi Tünde, Dobanovacski Katalin, Kocsis Erika, Kóczán Andrea, Körmöci Judit, Kövér Edina, Máté Mária, Nagy Erika, Siba Andrea, Szabó Judit, Szabó Istvánné, Szalay Zsuzsanna, Vadász Annamária
 Xerox- és kifestőellenőr: Frei Erika, Gonzáles Mariann, Molnár Józsefné, Udvarnoki Józsefné, Zsolnai Ágnes
 A rendező munkatársai: Bíró Erna, Hegymegi Pál
 Rendezőasszisztens: Gyarmathy Ildikó
 Színes technika: Balog Éva
 Gyártásvezető: Auguszt Olga
 Produkciós vezető: Sárosi István

Források

Szereplők 
 Kapitány (kutya): Csákányi László
 Eleméri Ede tizedes, szakaszvezető (egér): Gálvölgyi János
 Zéró, a főgonosz (macska): Székhelyi József
 Piroska, Zéró segítője (macska): Miklósy György
 Góliát, fedőneve Elefánt (bolha): Mikó István
 Megkülönböztető Jelzés (bagoly): Horesnyi László
 Kerek Erdő portása (sün): Komlós András
 Dorka (medve): Simorjay Emese
 Erdő elnökasszonya, Dorka nagymamája (medve): Tábori Nóra
 Dini, Ede unokatestvére (denevér): Harkányi Endre
 Sikló Simi, pitiáner bűnöző (kígyó): Benedek Miklós
 Szarka Szaniszló, pitiáner bűnöző (szarka): Usztics Mátyás
 Varangy Vanda, pitiáner bűnöző (béka): Czigány Judit
 Arara professzor (kakadu): Zenthe Ferenc
 Pimpike, majd a Boldogság Kék Madara (farkas): Márton András
Az adatok forrása

Televíziós megjelenések

Jegyzetek

További információk 
 Az erdő kapitánya a Hungarian Movie Database oldalon 
 

1988 filmjei
Magyar rajzfilmek
Magyar bűnügyi filmek
Magyar családi filmek
Magyar filmvígjátékok
Helikon Film-filmek
Dargay Attila-filmek